CELEX: 62013TN0583
Language: lv
Date: 2013-11-08 00:00:00
Title: Lieta T-583/13: Prasība, kas celta 2013. gada 8. novembrī — Shire Pharmaceutical Contracts /Komisija

21.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 377/19
            
         Prasība, kas celta 2013. gada 8. novembrī — Shire Pharmaceutical Contracts/Komisija
   (Lieta T-583/13)
   2013/C 377/43
   Tiesvedības valoda — angļu
   
      Lietas dalībnieki
   
   
      Prasītāja: Shire Pharmaceutical Contracts (Hampshire, Apvienotā Karaliste) (pārstāvji — K. Bacon, Barrister, M. Utges Manley un M. Vickers, Solicitors)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt lēmumu, kas ietverts Eiropas Komisijas 2013. gada 2. septembra vēstulē, ko apstiprina 2013. gada 18. oktobra vēstule, ar kuru tika atteiktas tiesības uz Regulas (EK) Nr. 1901/2006 (1) 37. pantā paredzēto atlīdzību par brīvprātīgi izstrādātu pediatrijas pētījumu plānu, un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1)
            
            
               Ar pirmo pamatu tiek apgalvots, ka apstrīdētajā lēmumā ir pieļautas būtiskas kļūdas tiesību piemērošanā saistībā ar Regulas (EK) Nr. 1901/2006 interpretāciju.
            
         
               2)
            
            
               Ar otro pamatu tiek apgalvots, ka ir pārkāpts tiesiskās noteiktības princips.
            
         
      (1)  Eiropas Parlamenta un Padomes 2006. gada 12. decembra Regula (EK) Nr. 1901/2006 par pediatrijā lietojamām zālēm un par grozījumiem Regulā (EEK) Nr. 1768/92, Direktīvā 2001/20/EK, Direktīvā 2001/83/EK un Regulā (EK) Nr. 726/2004 (OV L 378, 1. lpp.).